ddrg/super_eurlex huggingface dataset:
95/136/EY: Neuvoston päätös, tehty 14 päivänä maaliskuuta 1995, Euroopan yhteisön ja Itävallan välisen sopimuksen tekemisestä GATTin 28 artiklan mukaisesti



Virallinen lehti nro L 091 , 22/04/1995 s. 0041 - 0041



NEUVOSTON PÄÄTÖS, tehty 14 päivänä maaliskuuta 1995, Euroopan yhteisön ja Itävallan välisen sopimuksen tekemisestä GATTin 28 artiklan mukaisesti (95/136/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan ja 228 artiklan 2 kohdan ensimmäisen virkkeen, ottaa huomioon komission ehdotuksen, sekä katsoo, että neuvosto on antanut 19 päivänä joulukuuta 1994 komissiolle luvan peruuttaa GATTin 28 artiklan 5 kohdan mukaisesti muiden kuin teurastettavaksi tarkoitettujen harmaiden, ruskeiden, keltaisten ja laikullisten Simmental-rotuisten ja kirjavien Pinzgau-rotuisten lehmien ja hiehojen 20 000 eläimen kuuden prosentin tariffikiintiö, aloittaa neuvottelut asianomaisten sopimuspuolten kanssa ja korvata edellä mainittu myönnytys tulliprosentiltaan samansuuruisella 5 000 eläimen kiintiöllä, aikeesta peruuttaa edellä mainittu myönnytys on ilmoitettu GATTille, Itävallalla oli alkuperäiset neuvotteluvaltuudet ja se oli tärkein toimittaja kiintiön puitteissa, Itävallan kanssa on käyty neuvotteluja, jotka saatiin päätökseen 21 päivänä joulukuuta 1994, ja näiden neuvottelujen tuloksena on oheinen sopimus, jonka hyväksyminen on yhteisön edun mukaista, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Itävallan välinen sopimus lehmien ja hiehojen 5 000 eläimen tariffikiintiöstä. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö (henkilöt), jo(i)lla on valtuudet allekirjoittaa sopimus yhteisöä sitovasti. 3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 31 päivästä joulukuuta 1994. Tehty Brysselissä 14 päivänä maaliskuuta 1995. Neuvoston puolesta B. BOSSON Puheenjohtaja
95/66/EY: Komission päätös, tehty 10 päivänä maaliskuuta 1995, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta (ETA:n kannalta merkityksellinen teksti)



Virallinen lehti nro L 056 , 14/03/1995 s. 0019 - 0020



KOMISSION PÄÄTÖS, tehty 10 päivänä maaliskuuta 1995, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta (ETA:n kannalta merkityksellinen teksti) (95/66/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14, 15 ja 16 artiklan, sekä katsoo, että eläinten terveyttä koskevat vaatimukset ja eläinlääkärintodistukset tuoreen lihan tuonnissa, muun muassa Brasiliasta, on vahvistettu komission päätöksessä 93/402/ETY (2), sellaisena kuin se on viimeksi muutettuna päätöksellä 94/732/ETY (3), yhteisön Brasiliaan vuonna 1993 tekemän tarkastuskäynnin aikana on paljastunut, että Sao Paulon ja Minais Geraisin osavaltioiden terveystilanne on huonontunut, Brasilian viranomaiset ovat toteuttaneet toimia tämän tilanteen huonontumisen pysäyttämiseksi; näistä pyrkimyksistä huolimatta ei olla saavutettu odotettuja tuloksia, tämän vuoksi olisi toteutettava väliaikaisia rajoitustoimenpiteitä näistä kahdesta osavaltiosta peräisin olevan tuoreen lihan tuonnin osalta, tänä aikana Brasilian viranomaisten olisi toteutettava asianmukaisia toimenpiteitä eläinten terveystilanteen saamiseksi tyydyttäväksi; jos tilanne näissä kahdessa osavaltiossa ei parane tänä aikana, näiden toimenpiteiden toteuttamisaikaa voidaan joutua pidentämään, tämän seurauksena on tarpeen muuttaa päätöstä 93/402/ETY ja toteuttaa toimenpiteitä uuteen todistusjärjestelmään siirtymisen helpottamiseksi, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite I tämän päätöksen liitteellä. 2 artikla Tätä päätöstä sovelletaan seuraavasta päivästä sen jälkeen, kun se on julkaistu Euroopan yhteisöjen virallisessa lehdessä. Kuitenkin tämän päätöksen soveltamisesta alkavan kolmenkymmenen päivän ajan jäsenvaltiot sallivat ennen tätä päätöstä voimassaolleiden säännösten mukaan tuotetun ja varmennetun Brasiliasta peräisin olevan tuoreen lihan tuonnin. 3 artikla Tämä päätös on osoitettu kaikille jäsenvaltioille. Tehty Brysselissä 10 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 302, 31.12.1972, s. 28 (2) EYVL N:o L 179, 22.7.1993, s. 1 (3) EYVL N:o L 292, 12.11.1994, s. 37 LIITE "LIITE I >TAULUKON PAIKKA>
95/65/EY: Komission päätös, tehty 7 päivänä maaliskuuta 1995, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 kohdan a alakohdassa tarkoitetun voimassaoloajan pidentämisestä



Virallinen lehti nro L 056 , 14/03/1995 s. 0018 - 0018



KOMISSION PÄÄTÖS, tehty 7 päivänä maaliskuuta 1995, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 kohdan a alakohdassa tarkoitetun voimassaoloajan pidentämisestä (95/65/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna komission direktiivillä 93/108/EY (2), ja erityisesti sen 15 artiklan 2 kohdan a alakohdan, sekä katsoo, että tietyistä päivämääristä alkaen jäsenvaltiot eivät periaatteessa enää voi itse todeta kolmansissa maissa korjattujen siemenperunoiden vastaavuutta yhteisön sisällä korjattujen ja tämän direktiivin säännösten mukaisten siemenperunoiden kanssa, kuitenkin tällaisen yhteisön vastaavuuden laatimiseksi tarkoitetun työn ollessa vielä kesken kaikkien kolmansien maiden osalta, joita asia koskee, mainitun direktiivin 15 artiklan 2 kohdan a alakohdassa annettiin jäsenvaltioille lupa pidentää 31 päivään maaliskuuta 1994 niiden vastaavuustoteamusten voimassaoloaikaa, joihin ne olivat jo päätyneet, tiettyjen kolmansien maiden osalta, joita yhteisön toteamukset eivät koskeneet, kyseistä työtä ei vieläkään ole saatu päätökseen, lupaa voidaan pidentää ainoastaan neuvoston direktiivillä 77/93/ETY (3), sellaisena kuin se on viimeksi muutettuna direktiivillä 94/13/EY (4), määriteltyjen yhteisten kasvien terveyttä koskevien sääntöjen nojalla jäsenvaltioille kuuluvien velvoitteiden mukaisesti, komission päätöksessä 93/680/EY (5) poikkeamisiin tiettyjen direktiivin 77/93/ETY säännöksistä, josta tietyt jäsenvaltiot ovat säätäneet Kanadan alkuperää olevien siemenperunoiden osalta, annetaan lupa 31 päivään maaliskuuta 1994 asti, komission päätöksessä 95/14/ETY (6) näitä aikoja pidennetään 1 päivästä joulukuuta 1994 31 päivään maaliskuuta 1995 asti, tästä johtuen olisi pidennettävä jäsenvaltioille 15 artiklan 2 kohdan a alakohdan nojalla myönnettyä lupaa, ja tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 66/403/ETY 15 artiklan 2 kohdan a alakohdassa päivämäärä "31 päivänä maaliskuuta 1994" päivämäärällä "31 päivänä maaliskuuta 1995". 2 artikla Tämä päätös on osoitettu kaikille jäsenvaltioille. Tehty Brysselissä 7 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 125, 11.7.1966, s. 2320/66 (2) EYVL N:o L 319, 21.12.1993, s. 39 (3) EYVL N:o L 26, 31.1.1977, s. 20 (4) EYVL N:o L 92, 9.4.1994, s. 27 (5) EYVL N:o L 317, 18.12.1993, s. 75 (6) EYVL N:o L 21, 28.1.1995, s. 18
95/59/EY: Komission päätös, tehty 2 päivänä maaliskuuta 1995, Itävallan Aujeszkyn taudin hävittämisohjelman hyväksymisestä (Ainoastaan saksankielinen teksti on todistusvoimainen)



Virallinen lehti nro L 055 , 11/03/1995 s. 0042 - 0042



KOMISSION PÄÄTÖS, tehty 2 päivänä maaliskuuta 1995, Itävallan Aujeszkyn taudin hävittämisohjelman hyväksymisestä (Ainoastaan saksankielinen teksti on todistusvoimainen) (95/59/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Itävallassa on aloitettu Aujeszkyn taudin hävittämisohjelma vuonna 1986, komissio on tarkastellut ohjelmaa direktiivin 64/432/ETY 9 artiklan 2 kohdan mukaisesti; se täyttää mainitun direktiivin 9 artiklan 1 kohdassa säädetyt vaatimukset ja se voidaan siten hyväksyä, Itävalta on 16 päivänä marraskuuta 1994 päivätyllä kirjeellä antanut tiedoksi Aujeszkyn taudin hävittämisohjelmasta, ohjelman mukaan Aujeszkyn tauti pitäisi pystyä hävittämään Itävallasta tulevaisuudessa; tätä tautia koskevaa tilannetta Itävallassa tarkastellaan uudestaan viimeistään kahden vuoden kuluttua, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ohjelma Aujeszkyn taudin hävittämiseksi Itävallasta hyväksytään täten kahdeksi vuodeksi. 2 artikla Itävalta saattaa voimaan 1 päivään maaliskuuta 1995 mennessä 1 artiklassa tarkoitetun ohjelman edellyttämät lait, asetukset ja hallinnolliset säädökset. 3 artikla Tämä päätös tulee voimaan 1 päivänä maaliskuuta 1995. 4 artikla Tämä päätös on osoitettu Itävallan tasavallalle. Tehty Brysselissä 2 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64
95/62/EY: Komission päätös, tehty 6 päivänä maaliskuuta 1995, Itävallan naudan tarttuvan trinotrakeiitin (IBR) hävittämisohjelman hyväksymisestä (Ainoastaan saksankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 055 , 11/03/1995 s. 0045 - 0045



KOMISSION PÄÄTÖS, tehty 6 päivänä maaliskuuta 1995, Itävallan naudan tarttuvan trinotrakeiitin (IBR) hävittämisohjelman hyväksymisestä (Ainoastaan saksankielinen teksti on todistusvoimainen) (ETA:n kannalta merkityksellinen teksti) (95/62/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan, sekä katsoo, että Itävallassa on aloitettu naudan tarttuvan trinotrakeiitin (IBR) hävittämisohjelma vuonna 1990, komissio on tarkastellut ohjelmaa direktiivin 64/432/ETY 9 artiklan 2 kohdan mukaisesti; se täyttää mainitun direktiivin 9 artiklan 1 kohdassa säädetyt vaatimukset ja se voidaan siten hyväksyä, Itävalta on 5 päivänä joulukuuta 1994 päivätyllä kirjeellä antanut tiedoksi naudan tarttuvan trinotrakeiitin (IBR) hävittämisohjelmasta, ohjelman mukaan naudan tarttuva trinotrakeiitti (IBR) pitäisi pystyä hävittämään Itävallasta tulevaisuudessa; tätä tautia koskevaa tilannetta Itävallassa tarkastellaan uudestaan viimeistään kahden vuoden kuluttua, ja tässä päätöksessä määrätyt toimenpiteet ovat pysyvän eläinlääkintäkomitean mukaiset, ON TEHNYT TÄMÄN PÄÄTÖKSEN: 1 artikla Ohjelma naudan tarttuvan trinotrakeiitin (IBR) hävittämiseksi Itävallasta hyväksytään täten kahdeksi vuodeksi. 2 artikla Itävalta saattaa voimaan 1 päivään maaliskuuta 1995 mennessä 1 artiklassa tarkoitetun ohjelman edellyttämät lait, asetukset ja hallinnolliset säädökset. 3 artikla Tämä päätös tulee voimaan 1 päivänä maaliskuuta 1995. 4 artikla Tämä päätös on osoitettu Itävallan tasavallalle. Tehty Brysselissä 6 päivänä maaliskuuta 1995. Komission puolesta Franz FISCHLER Komission jäsen (1) EYVL N:o 121, 29.7.1964, s. 1977/64
95/61/EY: Komission päätös, tehty 6 päivänä maaliskuuta 1995, yhteisön rahoitusavustuksesta swine vesicular -taudin hävittämiseksi Belgiasta (Ainoastaan ranskan- ja hollanninkieliset tekstit ovat todistusvoimaisia)



Virallinen lehti nro L 055 , 11/03/1995 s. 0044 - 0044



KOMISSION PÄÄTÖS, tehty 6 päivänä maaliskuuta 1995, yhteisön rahoitusavustuksesta swine vesicular -taudin hävittämiseksi Belgiasta (Ainoastaan ranskan- ja hollanninkieliset tekstit ovat todistusvoimaisia) (95/61/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkintäalan tietyistä kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna komission päätöksellä 94/370/EY (2), ja erityisesti sen 3 ja 4 artiklan, sekä katsoo, että swine vesicular -taudin pesäkkeitä on esiintynyt Belgiassa vuosien 1992 ja 1993 aikana; tämän taudin ilmaantuminen muodostaa vakavan vaaran yhteisön sikakarjalle, ja taudin mahdollisimman pikaisen hävittämisen edistämiseksi yhteisöllä on mahdollisuus korvata aiheutuneet tappiot, heti kun swine vesicular -taudin puhkeaminen oli virallisesti vahvistettu, Belgian viranomaiset toteuttivat aiheelliset toimenpiteet, mukaan lukien päätöksen 90/424/ETY 3 artiklan 2 kohdassa luetellut toimenpiteet; Belgian viranomaiset antoivat nämä toimenpiteet tiedoksi, edellytykset yhteisön rahoitusavustuksen saamiseen täyttyvät, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Belgia voi saada yhteisön rahoitusavustusta vuosina 1992 ja 1993 esiintyneiden swine vesicular -taudin pesäkkeiden vuoksi. Yhteisön rahoitusavustus on: - 50 prosenttia Belgialle aiheutuneista kuluista, jotka johtuvat korvausten maksamisesta omistajille tapauksen mukaan teurastuksesta tai sikojen ja niistä saatujen tuotteiden hävittämisestä, - 50 prosenttia Belgialle aiheutuneista kuluista, jotka johtuvat tilojen ja kaluston puhdistamisesta, hyönteisten hävittämisestä ja desinfioinnista, - 50 prosenttia Belgialle aiheutuneista kuluista, jotka johtuvat korvausten maksamisesta omistajille saastuneen rehun ja kaluston tuhoamisesta. 2 artikla 1. Yhteisön rahoitusavustus myönnetään perusteena olevien asiakirjojen esittämisen jälkeen. 2. Belgian on toimitettava 1 kohdassa tarkoitetut asiakirjat kuuden kuukauden kuluessa tämän päätöksen tiedoksi antamisesta. 3 artikla Tämä päätös on osoitettu Belgian kuningaskunnalle. Tehty Brysselissä 6 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31
95/137/EY: Neuvoston päätös, tehty 7 päivänä huhtikuuta 1995, kansainvälisessä kuljetuksessa poolin puitteissa käytettävien konttien tullimenettelyä koskevan yleissopimuksen (Geneve, 21 päivänä tammikuuta 1994) allekirjoittamisesta ilman ratifiointivaraumaa



Virallinen lehti nro L 091 , 22/04/1995 s. 0045 - 0045



NEUVOSTON PÄÄTÖS, tehty 7 päivänä huhtikuuta 1995, kansainvälisessä kuljetuksessa poolin puitteissa käytettävien konttien tullimenettelyä koskevan yleissopimuksen (Geneve, 21 päivänä tammikuuta 1994) allekirjoittamisesta ilman ratifiointivaraumaa (95/137/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että Yhdistyneiden Kansakuntien järjestössä neuvoteltu kansainvälisessä kuljetuksessa poolin puitteissa käytettävien konttien tullimenettelyä koskeva yleissopimus, joka allekirjoitettiin Genevessä 21 päivänä tammikuuta 1994, jäljempänä `yleissopimus`, koskee konttien tehokkaan käytön edistämistä kansainvälisessä kuljetuksessa helpottamalla hallinnollisia menettelyjä, erityisesti tyhjien yksikköjen kuljetuksen vähentämiseksi, yleissopimus on sen 14 artiklan 3 kohdan nojalla avoinna alueellisen taloudellisen yhdentymisen järjestöjen allekirjoittamista varten, koska siitä on suuri käytännön hyöty taloudellisille toimijoille, yhteisön olisi hyväksyttävä yleissopimus ja allekirjoitettava se ilman ratifiointivaraumaa, hyväksymiseen olisi kuitenkin liitettävä varaumia ottaen huomioon tietyt tulliliitolle ominaiset vaatimukset ja korjausta varten tarvittavia konttien varaosia sekä niiden varusteita ja tarvikkeita koskevien tuonti- ja vientisäännösten yhdenmukaistamisen nykytilanne, ja tämän johdosta yhteisön olisi tultava yleissopimuksen sopimuspuoleksi edellä mainituin varaumin, ON PÄÄTTÄNYT SEURAAVAA: 1 artikla Kansainvälisessä kuljetuksessa poolin puitteissa käytettävien konttien tullimenettelyä koskeva yleissopimus hyväksytään varaumin Euroopan yhteisön nimissä siltä osin kuin on kyse sen yksinomaiseen toimivaltaan kuuluvista seikoista. Yleissopimuksen teksti ja yleissopimusta koskeva yhteisön varauma on liitteessä I ja II. Yleissopimuksen 14 artiklan 3 kohdassa tarkoitetun ilmoituksen teksti on liitteessä III. 2 artikla Neuvoston puheenjohtajalla on oikeus nimetä henkilö, joka on valtuutettu: - allekirjoittamaan 1 artiklassa tarkoitetun yleissopimuksen ilman ratifiointivaraumaa yhteisöä sitovasti; - antamaan yleissopimuksen 14 artiklan 3 kohdassa tarkoitetun ilmoituksen. Tehty Luxemburgissa 7 päivänä huhtikuuta 1995. Neuvoston puolesta J. ROSSI Puheenjohtaja
95/101/EY: Komission päätös, tehty 28 päivänä maaliskuuta 1995, Meksikossa esiintyvää hevosten Venezuelan enkefalomyeliittiä koskevista tietyistä suojatoimenpiteistä tehdyn päätöksen 93/507/ETY muuttamisesta toiseen kertaan (ETA:n kannalta merkityksellinen teksti)



Virallinen lehti nro L 076 , 05/04/1995 s. 0021 - 0021



KOMISSION PÄÄTÖS, tehty 28 päivänä maaliskuuta 1995, Meksikossa esiintyvää hevosten Venezuelan enkefalomyeliittiä koskevista tietyistä suojatoimenpiteistä tehdyn päätöksen 93/507/ETY muuttamisesta toiseen kertaan (ETA:n kannalta merkityksellinen teksti) (95/101/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan, sekä katsoo, että Meksikossa vuonna 1993 esiintyvän hevosten Venezuelan enkefalomyeliitin johdosta komissio teki 21 päivänä syyskuuta 1993 päätöksen 93/507/ETY (2) Meksikossa esiintyvää hevosten Venezuelan enkefalomyeliittiä koskevista suojatoimenpiteistä ja neuvoston päätöksen 79/542/ETY muuttamisesta, päätös 93/507/ETY muutettiin päätöksellä 94/478/EY (3) rekisteröityjen hevosten jälleentuonnin sallimiseksi Monterreyn suurkaupunkialueelta (Meksiko), Monterreyn suurkaupunkialueella vallitsevan kulkutautitilanteen perusteella, on syytä sallia myös rekisteröityjen hevosten väliaikainen tuonti Meksikosta kyseiseltä suurkaupunkialueelta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/507/ETY 2 artikla seuraavalla artiklalla: "2 artikla Jäsenvaltiot sallivat kuitenkin: - rekisteröityjen hevosten jälleentuonnin tilapäisen maastaviennin jälkeen Monterreyn suurkaupunkialueelta - rekisteröityjen hevosten väliaikaisen tuonnin Monterreyn suurkaupunkialueelta." 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 237, 22.9.1993, s. 36 (3) EYVL N:o L 199, 2.8.1994, s. 48
95/93/EY: Komission päätös, tehty 24 päivänä maaliskuuta 1995, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien luettelosta tehdyn päätöksen 92/452/ETY muuttamisesta (ETA:n kannalta merkityksellinen teksti)



Virallinen lehti nro L 073 , 01/04/1995 s. 0086 - 0086



KOMISSION PÄÄTÖS, tehty 24 päivänä maaliskuuta 1995, yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien luettelosta tehdyn päätöksen 92/452/ETY muuttamisesta (ETA:n kannalta merkityksellinen teksti) (95/93/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkoiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1), sellaisena kuin se on viimeksi muutettuna neuvoston päätöksellä 94/113/EY (2), ja erityisesti sen 8 artiklan, sekä katsoo, että komission päätöksessä 92/452/ETY (3), sellaisena kuin se on viimeksi muutettuna päätöksellä 94/737/EY (4), esitetään luettelo yhteisöön suuntautuvaan naudansukuisten eläinten alkioiden vientiin kolmansissa maissa hyväksytyistä alkionsiirtoryhmistä, Amerikan yhdysvaltojen toimivaltaiset viranomaiset ovat toimittaneet muutoksia ryhmäluetteloonsa, tämän vuoksi on tarpeen muuttaa hyväksyttyjen ryhmien luetteloa Amerikan yhdysvaltojen osalta, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 92/452/ETY liitteessä olevaan 3 osioon alkionsiirtoryhmät seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 302, 10.10.1989, s. 1 (2) EYVL N:o L 53, 24.2.1994, s. 23 (3) EYVL N:o L 250, 29.8.1992, s. 40 (4) EYVL N:o L 294, 15.11.1994, s. 37